बेह्‌ड़ै शा गेड्डै इक निक्की नेही अमारत ही। मिगी पलै आस्तै लखनऊ दी ‘घसियारी मंडी आला स्कूल चेतै आई गेआ जित्थुआं में बनारस यूनिवर्सिटी दा दसमीं पास कीती ही। में परतियै गली अ’ल्ल दिक्खेआ जित्थें भलेआं चुप्प नचूकी छायी दी ही। फर्ज करो, में मनै च आखेआ, जेकर एह् थाह्‌र फ्हीमियें, ‘दलालें’ ते तस्करें दा अड्डा निकलेया तां? में इक ओपरे शैहरा च रातीं दे यारां बजे इक ओपरी अमारतै दा भित्त खड़काया हा। जेह्‌ड़ा ‘घसियारी मंडी’ दे स्कूलै कन्नै मिलदा-जुलदा हा। तां जे इक कुड़ी बाकी अ’ल्ल आई।